"LEKGOTLA LA DITSHWANELO TSA BOTHO LA AFORIKABORWA 5 Karolo 13 e letlelela tshwanelo kgatlhanong le bokgoba, botlhanka le tiro e e gapelediwang Tshwanelo e e tlhalosa gore ga go na ope yo a ka nnang motswasetlhabelo wa bokgoba, botlhanka kgotsa tiro e e gapelediwang. Fa tiragalo ya ditlolomolao tsa go nna jalo e le kwa tlase mo Aforikaborwa, batho ba ba sotlegang gantsi ba itemogela mathata a go fitlhelela thuso fa ba le batswasetlhabelo ba tiro e e gapelediwang. Lefapha la Badiri, ditlamo tse di rileng tsa baagi, le SAHRC di tshwanetse go itsisiwe ka ditlolomolao tse di kayang bokgoba, botlhanka kgotsa tiro e e gapelediwang. 6 Karolo 14 e letlelela tshwanelo ya go nna le khupamarama Mongwe le mongwe o na le tshwanelo ya go nna le khupamarama e e akaretsang tshwanelo ya go se nne le: • Mmele wa bone kgotsa legae la bone le phuruphudiwa; • Thoto ya bone e phuruphudiwa; • Ba amogiwa dithoto tsa bone kgotsa; • Tlhaeletsano ya bone ya poraefete e tsenelelwa. 6"